સેન્સેક્સ ગત સપ્તાહમાં ૭૭૨ પૉઇન્ટ ગુમાવી ૧૬,૧૬૨.૦૬ના સ્તરે બંધ રહ્યો. ગ્રીસ, સ્પેન અને ઇટલીના દેવાની યુરો ઝોનમાં ચિંતા અને અમેરિકામાં રીસેશનનો ભય આ બે કારણોસર વિશ્વભરની ફાઇનૅન્શિયલ માર્કેટ્સમાં સેલ-ઑફ જોવા મYયું હતું એ સંભવત: આ સપ્તાહે પણ ચાલુ રહેવાની દહેશત છે. એક ડૉલરનો ૪૯.૯૦ રૂપિયાનો ભાવ ઑઇલ ઇમ્પોર્ટ બિલ વધારી સરકારના કરન્ટ અકાઉન્ટ ડેફિસિટમાં વધારો કરે છે અને સાથે-સાથે ફુગાવાના આંકને પણ ઊંચે ચઢાવે છે. આમ કરન્સી ફ્રન્ટ પર રૂપિયાની ચંચળતા પણ ચિંતાનો વિષય છે ત્યારે શૅરબજાર સહિત સૌની નજર રૂપિયા-ડૉલરના વિનિમય પર રહેશે.